
Hariduse, Vabaduse, Lavretsovi ja Vestervalli tänavatega 

piirneva ala detailplaneeringu kehtestamine
1. Asjaolud ja menetluse käik
Hariduse, Vabaduse, Lavretsovi ja Vestervalli tänavatega piirneva ala detailplaneering on algatatud Narva Linnavolikogu 26.08.2004 otsusega nr 111/38 OÜ Molong ettepanekul. Planeeringu menetluse pikalevenimine oli seotud planeeringulahenduse kooskõlastamistega ning planeeringu koostaja AS-i Sweco Projekt Narva kontori sulgemisega.
07.06.2011 Narva Linnavalitsuse Arhitektuuri- ja Linnaplaneerimise Amet kooskõlastas AS Sweco Projekt poolt koostatud Hariduse, Vabaduse, Lavretsovi ja Vestervalli tänavatega piiratud maa-ala detailplaneering (töö nr 10400-0045) detailplaneeringu. Planeering oli kooskõlastatud ka teiste lähteülesandes loetletud asutustega ja isikutega.
Narva Linnavolikogu 21.06.2011 otsusega nr 104 võeti planeering vastu ning suunati avalikule väljapanekule. Avalikul väljapanekul 01.08.–15.08.2011 esitati planeeringule kaks kirjalikku vastuväidet TÜ Vesta King poolt. Oma vastuväidetes palus TÜ Vesta King lisada nendele kuuluvad Lavretsovi tn 9 ja Vestervalli tn 13 maaüksused Hariduse, Vabaduse, Lavretsovi ja Vestervalli tänavatega piirneva ala detailplaneeringu koosseisu. Arhitektuuri- ja Linnaplaneerimise Amet ei nõustunud sellise ettepanekuga, kuna antud planeeringu menetlusega viivitamine ei ole sellel etapil enam võimalik ning soovitas vajadusel koostada TÜ Vesta King kuuluvatele kinnistutele eraldi detailplaneeringu. Detailplaneeringu avalik arutelu toimus 06.09.2011 ning selle käigus otsustati jätta planeering vaieldavas osas muutmata.
Arhitektuuri- ja Linnaplaneerimise Amet 23.09.2011 kirjaga nr 1-13/3202 esitas detailplaneering Maavanemale järelevalve teostamiseks. 24.10.2011 kirjas nr 1.2-38/3134-2 tagastas maavanem planeeringu heakskiitu andmata ning esitas täiendavaid küsimusi ja ettepanekuid planeeringu kohta. 21.11.2011 kirjaga nr 1-12.1/8524 saadeti planeering uuesti järelevalve teostamiseks. 14.12.2011 kirjas nr 1.2-38/3134-4 andis Ida-Viru maavanem järelevalve käigus detailplaneeringu lahendusele heakskiidu ja tegi ettepaneku kehtestada Hariduse, Vabaduse, Lavretsovi ja Vestervalli tänavatega piirneva ala detailplaneering. 

Kehtestamisele esitatud Hariduse, Vabaduse, Lavretsovi ja Vestervalli tänavatega piiratud maa-ala detailplaneeringuga jagatakse reformimata riigimaa kuueks krundiks (üks sotsiaalmaa, kolm ärimaa ja kaks transpordimaa sihtotstarbega krunti), määratakse ehitusala (ärihoone alune pind kuni 460 m², kuni 3 korrust, kõrgus kuni 12 m) ning varustatakse tehnovõrkudega. Samuti on planeeringus täpsustatud bussipeatuste asukohad, lahendatud territooriumi heakorrastamine, kõnniteede rajamine, puhkekohtades väikevormide püstitamine ja prügikonteinerite paigutamine. Olemasolevatel kruntidel täpsustakse vaid parkimisvõimalusi. Lavretsovi tn sõidutee osaliselt laiendatakse. Planeeringujärgne parkimiskohtade üldarv on 157 ja haljastusprotsent ca 26%. Kehtestatava Hariduse, Vabaduse, Lavretsovi ja Vestervalli tänavatega piirneva ala detailplaneeringu pindala on ca 2,1 ha.
Planeeritav maa-ala asub Narva linna Vanalinna linnaosas Fama bastioni asukohal ning on muinsuskaitsetsooni kuuluv ala. Planeeringulahendusega kavandatakse korrastada Fama bastioni geomeetriat markeeriv vall ning tugiseintega märkida ajaga kadunud oriljonid. 

Vastavalt Narva linna üldplaneeringule on planeeringuala sihtotstarbeks 70% ärimaa ja 30% sotsiaalmaa ja ühiskondlike hoonete maa. Hariduse, Vabaduse, Lavretsovi ja Vestervalli tänavatega piiratud maa-ala detailplaneering ei too kaasa kehtiva Narva linna üldplaneeringu muutmise ettepanekut. 
2. Õiguslikud alused      
Narva linna põhimääruse punkti 4.4.29 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3.
3. Otsus
Kehtestada Hariduse, Vabaduse, Lavretsovi ja Vestervalli tänavatega piirneva ala detailplaneering pindalaga ca 2,1 ha, AS Sweco Projekt töö nr 10400-0045 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel. 
4.2. Käesolev otsus jõustub teatavakstegemisest.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

